5. PIELIKUMS
atklāta konkursa nolikumam
„Par apgaismojuma pilna servisa pakalpojuma nodrošināšanu 
Daugavpils valstspilsētas pašvaldības iestādēs”
identifikācijas Nr. DVP 2026/179


LĪGUMS
par apgaismojuma pilna servisa pakalpojuma nodrošināšanu 
Daugavpils valstspilsētas pašvaldības iestādēs

Daugavpilī,
Līguma parakstīšanas datums ir pēdējā pievienotā 
droša elektroniskā paraksta un tā laika zīmoga datums

Daugavpils valstspilsētas pašvaldība, reģistrācijas numurs 90000077325, juridiskā adrese: Kr.Valdemāra iela 1, Daugavpils, LV-5401, tās ____________________ personā, kas rīkojas uz _________________________________________________pamata, turpmāk tekstā – Pasūtītājs, no vienas puses un 
___________________, reģistrācijas numurs_____, juridiskā adrese:_______, tā/tās _____ personā, kurš/a rīkojas uz statūtu pamata, turpmāk tekstā – Izpildītājs, no otras puses,  
katrs atsevišķi turpmāk tekstā saukts – Puse, abi kopā saukti – Puses, pamatojoties uz Pasūtītāja rīkotā atklāta konkursa ,,Par apgaismojuma pilna servisa pakalpojuma nodrošināšanu Daugavpils valstspilsētas pašvaldības iestādēs”, iepirkuma identifikācijas Nr. DVP 2026/179, turpmāk tekstā – Atklāts konkurss, rezultātiem un Izpildītāja iesniegto piedāvājumu atklātā konkursā, turpmāk tekstā – Piedāvājums, ņemot vērā, ka šā līguma darbība balstīta uz ESCO (Energy Service Company) investīciju modeli, kas nozīmē, ka investīcijas enerģiju taupošās sistēmās nodrošina Izpildītājs, savstarpēji vienojoties, bez spaidiem, maldiem un viltus noslēdz šādu līgumu, turpmāk tekstā – Līgums: 
1. Līguma priekšmets
1.1. Pasūtītājs uzdod, un Izpildītājs apņemas nodrošināt LED apgaismojuma pakalpojumu, izmantojot ESCO investīciju modeli, kā pilna servisa pakalpojumu uz noteiktu laiku par Līgumā noteiktajiem atlīdzības maksājumiem (turpmāk – Pakalpojums), kas sevī ietver esošā apgaismojuma demontāžu un utilizāciju, jaunu LED apgaismes iekārtu (turpmāk – LED iekārtas) piegādi, uzstādīšanu, nomaiņu, apkalpošanu, servisa apkopi, garantijas remontu, Izpildītāja konsultācijas par LED risinājumiem un to lietošanu atbilstoši Līguma nosacījumiem, sekojošos objektos (kopā turpmāk tekstā saukti – Objekts):
	Nr.
	Iestādes nosaukums
	Reģistrācijas N.r.
	Adrese

	1.
	Daugavpils pilsētas Bērnu un jauniešu centrs "Jaunība"
	40900030464
	Saules  iela 7, Daugavpils, LV-5401

	2.
	Daugavpils valstspilsētas pašvaldības iestāde Daugavpils pilsētas Izglītības, jaunatnes un sporta pārvalde
	90009737220
	Saules iela 7, Daugavpils, Lv- 5401

	2.
	Daugavpils Draudzīgā aicinājuma vidusskola
	40900039463
	Aveņu  iela 40, Daugavpils, LV-5422
Valmieras iela 5, Daugavpils, LV- 5404
Stāvā iela 41, Daugavpils, LV - 5422

	3.
	Daugavpils Centra vidusskola
	40900030356
	Vienības iela 36A, Daugavpils, LV-5401
Ķieģeļu iela 15A, Daugavpils, LV- 5412

	4.
	Daugavpils Ķīmijas apkaimes pirmsskolas izglītības iestāde
	40900030248
	Inženieru iela 16 , Daugavpils, LV-5410
Smilšu iela 100, Daugavpils, LV- 5410

	5.
	Daugavpils pilsētas 27. pirmskolas izglītības iestāde
	40900030252
	Poligona iela 50, Daugavpils, LV-5417

	6.
	Daugavpils Rugeļu  pirmskolas izglītības iestāde
	40900029889
	Gaismas iela 9, Daugavpils, LV-5414

	7.
	Daugavpils pilsētas 9.pirmskolas izglītības iestāde
	40900030040
	Parādes iela 15B, Daugavpils, LV-5401

	8.
	Daugavpils Stropu pamatskola-attīstības centrs
	40900030430
	Abavas iela 1 , Daugavpils, LV-5417
Vaiņodes iela 4, Daugavpils, LV- 5417


	9.
	Daugavpils Tehnoloģiju vidusskola- licejs
	40900030337
	Tautas iela 59, Daugavpils, LV-5404

	10.
	Daugavpils Valsts ģimnāzija
	40900030322
	Cietokšņa iela 33, Daugavpils, LV- 5401
Saules iela 24, Daugavpils, LV- 5401

	11.
	Daugavpils Vienības pamatsskola
	40900030411
	Ģimnāzija iela 32, Daugavpils , LV 5401

	12.
	Daugavpils  Zinātņu vidusskola
	40900039444
	Raiņa iela 30, Daugavpils, LV 5401
18.Novembra iela 47, Daugavpils , LV 5401
Stacijas iela 45, Daugavpils LV- 5401

	13.
	J.Pilsudska Daugavpils valsts poļu ģimnāzija
	40900030407
	Varšavas iela 2, Daugavpils, LV-5404

	14.
	Mākslu izglītības kompetences centrs "Daugavpils Dizaina un mākslas vidusskola Saules skola"
	90000064918
	Saules iela 8, Daugavpils, LV- 5401

	15.
	Daugavpils valstspilsētas pašvaldības iestāde "Sociālais dienests"
	90001998587
	Liepājas iela 4, Daugavpils, LV- 5417
Alejas iela 68-1A, Daugavpils LV- 5401
Šaura iela 26, Daugavpils LV-5410
Šaura iela 28, Daugavpils, LV- 5410

	16.
	Daugavpils valstspilsētas pašvaldības iestāde "Vienības nams"
	90000077556
	 Rīgas iela 22A  , Daugavpils, LV- 5401

	17.
	Daugavpils valstspilsētas pašvaldības iestāde "Latgales Centrālā bibliotēka"
	90000066637
	Rīgas iela 22A, Daugavpils ,Lv-5401
18.Novembra 161, Daugavpils, LV-5404

	18.
	Daugavpils valstspilsētas pašvaldības iestāde "Daugavpils pašvaldības centrālā pārvalde"
	40900039957
	Krišjāņa Valdemāra iela 1, Daugavpils, LV-5401
Saules iela 7, Daugavpils, LV- 5401
Imantas iela 9, Daugavpils LV- 5401

	19.
	Daugavpils valstspilsētas pašvaldības iestāde "Latgales zoodārzs"
	90000705874
	Vienības iela 27, Daugavpils, LV- 5401

	20.
	Daugavpils valstspilsētas pašvaldības iestāde "Komunālās saimniecības pārvalde"
	90009547852
	Saules iela 5A, Daugavpils, LV-5401


1.2. Precīzs LED iekārtu apraksts (spuldžu un gaismekļu veidi, daudzums) ir noteikts Tehniskajā specifikācijā (Līguma 1. pielikums).
1.3. LED iekārtu amortizācija ir 14,29% gadā no Izpildītāja piedāvājumā (Līguma 2. pielikums) noteiktā.
1.4. Izpildītājs pēc Līguma 2.4. punktā minētā termiņa beigām, Pasūtītājam norēķinoties ar Izpildītāju pilnā apmērā, nodod LED iekārtas Pasūtītājam bez papildus atlīdzības un tās kļūst par Pasūtītāja īpašumu.
1.5. Pakalpojums sniedzams saskaņā ar Līguma nosacījumiem un atbilstoši Atklāta konkursa nolikuma Tehniskajai specifikācijai (1. pielikums) un Izpildītāja Atklātajā konkursā iesniegtajam Piedāvājumam (2. pielikums), kas pievienoti Līguma pielikumā.
2. Līguma izpildes termiņš
2.1. Līgums stājas spēkā no tā parakstīšanas brīža un ir spēkā līdz brīdim, kad Puses ir izpildījušas ar Līgumu uzņemtās saistības pilnā apmērā.
2.2. Līguma izpilde jāuzsāk 5 (piecu) darba dienu laikā no līguma spēkā stāšanās un 20 (divdesmit) darba dienu laikā pēc Līguma parakstīšanas Izpildītājam jāapseko visi Objekti, jāveic esošās situācijas fotofiksācija un jāparaksta Objektu apsekošanas forma pirms montāžas darbu veikšanas (3.pielikums).
2.3. LED iekārtas jāuzstāda visos Objektos ne vēlāk 9 (deviņu) mēnešu laikā no Līguma spēkā stāšanās dienas.
2.4. Pakalpojuma sniegšanas un garantijas termiņš ir 84 (astoņdesmit četri) mēneši no visu LED iekārtu uzstādīšanas brīža visos Objektos, par ko tiek parakstīts attiecīgs gala pieņemšanas – nodošanas akts par LED iekārtu uzstādīšanu un Pakalpojuma uzsākšanu. 
2.5. Līguma izpildes termiņu neievērošanas gadījumā Puses ir atbildīgas saskaņā ar Līguma nosacījumiem.
3. Pakalpojuma sniegšanas kārtība
3.1. Izpildītājs piegādā un uzstāda LED iekārtas Objektos, un Puses savā starpā paraksta  pieņemšanas – nodošanas aktu par LED iekārtu uzstādīšanu katrā Objektā. Pēc visu LED iekārtu uzstādīšanas visos objektos, puses paraksta gala pieņemšanas – nodošanas aktu par LED iekārtu uzstādīšanu un Pakalpojuma uzsākšanu.
3.2. Pirms LED iekārtu uzstādīšanas, Izpildītājs veic esošā apgaismojuma demontāžu un utilizāciju.
3.3. Gala pieņemšanas – nodošanas akta par LED iekārtu uzstādīšanu un Pakalpojuma uzsākšanu parakstīšana apliecina, ka:
3.3.1. Pasūtītājs ir pārliecinājies par LED iekārtu atbilstību Izpildītāja piedāvājumam; 
3.3.2. Pasūtītājs ir iepazinies ar LED iekārtu dokumentāciju, LED iekārtu faktisko stāvokli un gaismas kvalitāti;  
3.3.3. LED iekārtas ir piegādātas un uzstādītas atbilstoši Līguma un normatīvo aktu prasībām;
3.3.4. sākas šajā līguma noteiktais Pakalpojuma sniegšanas laiks.
3.4. Izpildītājs bez papildus maksas nodrošina LED iekārtu apkopi 1 (vienu) reizi gadā Pušu saskaņotā laikā un iesniedz Pasūtītāja pārstāvim apkopes atskaiti. Pēdējā LED iekārtu apkope tiek veikta ne ātrāk kā 3 (trīs) mēnešus pirms Līguma beigu termiņa.
3.5. LED iekārtu apkopē ietilpst: 
3.5.1. visu gaismekļu vizuāla pārbaude, nepieciešamības gadījumā notīrīšana;
3.5.2. visu gaismekļu darbības pārbaude, ja nepieciešams nomaiņa;
3.5.3. selektīva elektronikas un vadības bloka pārbaude;
3.5.4. citi uzdevumi, kas izriet no šī līguma un tehniskās specifikācijas.
3.6. Enerģijas ietaupījums, kas jāpanāk Pakalpojuma ietvaros tiek noteikts atbilstoši Izpildītāja piedāvāto LED ierīču parametriem un konkursā iesniegtajai tāmei (Izpildītāja piedāvājums, 2.pielikums). Atbilstība enerģijas ietaupījuma rādītājam, pārskats par Pakalpojuma sniegšanas rezultātiem tiek fiksēts 3.4. punktā noteiktajā servisa apkopes atskaitē.
3.7. Līgumā noteiktā Izpildītāja kontaktpersona nodrošina Pasūtītājam bezmaksas konsultācijas par LED iekārtām un to lietošanu darba dienās no plkst. 9.00 līdz plkst. 18.00.
3.8. Izpildītājs apliecina, ka preces un materiāli, kas tiks pielietoti LED iekārtu uzstādīšanā un Pakalpojuma izpildē, ir jauni un nelietoti, kā arī tie atbilst Latvijas Republikas normatīvajos aktos noteiktajām prasībām.
3.9. Puses ir atbildīgas par Līgumā norādīto saistību pildīšanu un Latvijas Republikā spēkā esošo normatīvo aktu ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikā spēkā esošajiem normatīvajiem aktiem.
4. Pasūtītāja saistības
4.1. Pasūtītājs apņemas:
4.1.1. korekti sagatavot darba vidi;
4.1.2. nodrošināt Izpildītāja brīvu piekļuvi Objektiem, Objektu gatavību LED iekārtu uzstādīšanai, pārbaudīšanai, kārtējai apkopei un defektu novēršanai jebkurā laikā;
4.1.3. uzņemties visus riskus, kas saistīti ar Objektu vai LED iekārtu bojājumiem, pilnīgu vai daļēju bojāeju, nozaudēšanu, zādzību, laupīšanu u.c.;
4.1.4. informēt Izpildītāju par plānotajiem renovācijas vai citiem būvdarbiem Objektos, kuru izpildes gaitā var rasties nepieciešamība veikt uzstādīto gaismekļu demontāžu, pārvietošanu vai pagaidu noņemšanu. Tādā gadījumā tiek slēgta atsevišķa vienošanās;
4.1.5. tiklīdz tas ir iespējams, informēt Izpildītāju, ja LED iekārtas tiek iznīcinātas, sabojātas, pazaudētas vai nozagts, vai iestājas kāds cits notikums, kas apdraud vai, pēc saprātīga vērtējuma, var apdraudēt Līguma izpildi zvanot uz Izpildītāja norādīto telefona numuru vai nosūtot paziņojumu uz Izpildītāja norādīto e-pasta adresi;
4.2. Pasūtītājs ir tiesīgs:
4.2.1. visā Līguma izpildes laikā kontrolēt Līguma noteikumu izpildi;
4.2.2. pieprasīt izpildītājam iesniegt dokumentus par preces (kā gala produkta) vai pakalpojuma izcelsmi, piemēram, apliecinājumu par preces izcelsmes valsti, informāciju par preces ražotāju, ražošanas vietu, ražošanas procesa aprakstu, nodarbināto pilsonību un citus pierādījumus, kas pamato preču un paklapojumu izcelsmi.
4.2.3. konstatējot nekvalitatīvi veiktu Pakalpojumu, trūkumus vai defektus, pieaicinot Izpildītāja pilnvaroto pārstāvi, sastādīt defektu aktu un iesniegt Izpildītājam rakstisku pretenziju, kurā norādīti konstatētie defekti un/vai trūkumi un neatbilstību novēršanas termiņi;
4.2.4. veikt LED iekārtu nomaiņu, apkalpošanu vai uzstādīšanu, bez iepriekšējas saskaņošanas ar Izpildītāju, ja Izpildītājs 3 (trīs) darba dienu laikā no informācijas saņemšanas par LED iekārtu defektiem nav novērsis LED iekārtu defektus, kuru apjoms pārsniedz 5% (piecus procentus) no LED iekārtu vienību skaita. Šajā gadījumā Izpildītājs atlīdzina Pasūtītājam visas izmaksas un zaudējumus, kas Pasūtītājam radušies LED iekārtu defektu nenovēršanas rezultātā. Izmaksu aprēķins veidojas no materiālu cenas un vienas speciālista darba stundas cenas;
4.2.5. ražotāja vai Izpildītāja darbību rezultātā radušos defektu novēršanai izmantot citas (Izpildītāja nepiedāvātu) Tehniskajai specifikācijai (Līguma 2. pielikums) atbilstošas LED iekārtas.
4.3. Pasūtītāja kontaktpersona Līguma izpildē: ___________ (amats, vārds, uzvārds), tālruņa        Nr. ______________, e-pasta adrese: ________________.
5. Izpildītāja saistības
5.1. Izpildītājam jānodrošina nepieciešamās speciālās atļaujas un sertifikāti Līgumā noteiktā Pakalpojuma veikšanai. Ja gadījumā rodas situācija, kad Izpildītājs pats nevar veikt Pakalpojumu, tas Pakalpojuma sniegšanu deleģēs tikai tādiem apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas vai sertifikātus uzticētās Pakalpojuma daļas veikšanai, vienlaikus uzņemoties pilnu atbildību par piesaistīto apakšuzņēmēju darbu.
5.2. Izpildītājs nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi, atbilstoši iepirkumu uzraudzības biroja vadlīnijām https://www.iub.gov.lv/lv/332-iepirkuma-dokumentu-saturs-forma#treso-valstu-ierobezosana-iepirkumos.
5.3. Izpildītājs apņemas nodrošināt Pakalpojuma savlaicīgu un kvalitatīvu izpildi, precīzi kā ir norādījis savā Atklātam konkursam iesniegtajā tehniskajā piedāvājumā, kā arī nekavējoties ziņot Pasūtītājam par gadījumiem vai apstākļiem, kas kavē vai var kavēt Pakalpojuma sniegšanu no Izpildītāja neatkarīgu iemeslu dēļ.
5.4. Pēc Pasūtītāja pieprasījuma vai savas iniciatīvas sniegt informāciju par Pakalpojuma izpildes gaitu.
5.5. Izpildītājs garantē, visu Pakalpojuma izpildi atbilstoši Latvijas Republikā spēkā esošo jomu regulējošo normatīvo aktu prasībām un saskaņā ar tehnisko specifikāciju, t. sk., Ministru kabineta 2013. gada 8. oktobra noteikumu Nr. 1041 ,,Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” ievērošanu, kā arī darba drošības tehnikas noteikumu ievērošanu, uzstādot, apkalpojot un demontējot apgaismojumu, kā arī par kaitējumu, ko viņš nodarījis Pasūtītājam un trešajām personām uzstādot, apkalpojot un demontējot apgaismojumu.
5.6. Izpildītājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas LED iekārtu sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
5.7. Izpildītājam pirms Pakalpojuma uzsākšanas ir jāpārliecinās par Objekta esošo konstrukciju, stiprinājumu un citu ar gaismekļu uzstādīšanu saistīto elementu tehnisko stāvokli un to atbilstību paredzēto darbu veikšanai. Gadījumā, ja Izpildītājs konstatē, ka konstrukciju tehniskais stāvoklis nav atbilstošs drošai darbu veikšanai, Izpildītājam nekavējoties ir pienākums rakstveidā informēt Pasūtītāju par nepieciešamajiem papildus tehniskajiem risinājumiem. 
5.8. Izpildītājs ir atbildīgs par zaudējumiem, kas radušies Izpildītāja darbības vai bezdarbības dēļ Pasūtītājam vai trešajām personām, kā arī apņemas šos zaudējumus apmaksāt.
5.9. Izpildītājs apņemas neizpaust Līguma izpildes gaitā iegūto informāciju trešajām personām, kā arī ievērot normatīvo aktu prasības attiecībā uz komercnoslēpumu, fizisko personu datu aizsardzību un ierobežotas pieejamības informāciju.
5.10. Izpildītājs sniedz Pakalpojumu, sadarbojoties ar Pasūtītāja kontaktpersonu. Izpildītājs apņemas saskaņot savu darbību ar Pasūtītāju jautājumos, kuri skar Pasūtītāja intereses un saistīti ar Pakalpojuma sniegšanu.
5.11. Izpildītājs nodod Pakalpojumu ar attiecīgi noformētu pieņemšanas - nodošanas aktu.
5.12. Izpildītāja kontaktpersona Līguma izpildē: ___________ (amats, vārds, uzvārds), tālruņa        Nr. ______________, e-pasta adrese: ________________.
6.  Līguma atlīdzības noteikšanas un norēķinu kārtība
6.1. No gala pieņemšanas – nodošanas akta par LED iekārtu uzstādīšanu un Pakalpojuma uzsākšanu parakstīšanas brīža visos Objektos, Pasūtītājs maksā Izpildītājam atlīdzību (turpmāk – Atlīdzība), kas tiek izteikta kā ikmēneša maksājums no Piedāvājuma līgumcenas. Ikmēneša atlīdzības apmērs tiek noteikts, dalot Piedāvājuma līgumcenu (”Piedāvātā līgumcena (euro)” no Finanšu piedāvājuma) ar Pakalpojuma sniegšanas mēnešu skaitu (84 mēneši):
6.1.1. Piedāvājuma līgumcena: _______ euro bez pievienotās vērtības nodokļa (turpmāk tekstā – PVN);
6.1.2. Pakalpojuma sniegšanas laiks: 84 (astoņdesmit četri) mēneši;
6.1.3. Atlīdzības maksājums: _______ / 84 mēneši = _________ euro bez PVN/mēnesī;
6.1.4. Atlīdzības apmērā nav ieskaitīts PVN. Atlīdzība ietver visus ar Pakalpojuma sniegšanu saistītos izdevumus.
6.2. Līguma 6.1. punktā līgumcena var tikt attiecīgi mainīta saskaņā ar faktisko uzstādīto LED iekārtu vienību skaitu, kas fiksēts ar Objekta pieņemšanas un nodošanas aktiem un gala pieņemšanas – nodošanas aktu par LED iekārtu uzstādīšanu un Pakalpojuma uzsākšanu. Pasūtītājs var atļaut samazināt vai palielināt LED iekārtu skaitu, bet kopumā ne vairāk kā 30 % (trīsdesmit procentu) apmērā no kopējā LED iekārtu skaita gadījumā, ja tam ir objektīvs pamatojums, piemēram, tiek likvidēta vai reorganizēta pašvaldības iestāde vai struktūra, izveidota jauna iestāde vai struktūra, ir notikusi telpu atjaunošana vai pārbūve un citos tamlīdzīgos objektīvos gadījumos. Vienības cenas paliek nemainīgas. Uz šī punkta pamata izdarītās izmaiņas uzskatāmas par grozījumiem Publisko iepirkumu likuma 61.panta trešās daļas 1.punkta kārtībā.
6.3. Pasūtītājs pieņem strukturētus elektroniskos rēķinus (e-rēķinus) Grāmatvedības likuma izpratnē. E-rēķini iesniedzami Pasūtītājam, izmantojot oficiālo elektronisko adresi (e-adresi) kā e-rēķinu piegādes kanālu. Līdz katra mēneša 10. datumam Izpildītājs izraksta un uz Pasūtītāja e-adresi _DEFAULT@90000077325 nosūta Pasūtītājam rēķinu par iepriekšējā mēnesī sniegto Pakalpojumu.
6.4. Izpildītājs nodrošina, ka e-rēķins ir sagatavots un iesniegts atbilstoši Grāmatvedības likumā un citos normatīvajos aktos noteiktajām prasībām. E-rēķins uzskatāms par Pasūtītājam iesniegtu un saņemtu dienā, kad tas ir piegādāts Pasūtītāja oficiālajā elektroniskajā adresē. Pasūtītājs par oficiālās elektroniskās adreses maiņu, kas izmantojama e-rēķinu saņemšanai, paziņo Izpildītājam. 
6.5. Pasūtītāja pienākums ir apmaksāt rēķinu 30 (trīsdesmit) dienu laikā.
6.6. Atlīdzība ietver pilnu samaksu par atbilstoši Līgumam iepriekšējā mēnesī sniegtu Pakalpojumu, samaksu par attiecīgajā mēnesī veiktajiem defektu novēršanas darbiem (ražotāja un Izpildītāja rīcības rezultātā radušies defekti), kā arī samaksu par attiecīgajā mēnesī veiktajiem defektu novēršanas darbiem, kas nav klasificējami kā ražotāja vai Izpildītāja rīcības rezultātā radušies defekti.
6.7. Puses vienojas, ka par rēķina samaksas brīdi uzskatāms bankas atzīmes datums Pasūtītāja maksājuma uzdevumā.
6.8. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
6.9. Izpildītājs maksājuma dokumentus piestāda saskaņā ar Līgumā norādītajiem norēķinu rekvizītiem.
7. Līgumsodi
7.1. Līgumā noteikto maksājumu samaksas termiņu kavējuma gadījumā Pasūtītājs maksā Izpildītājam līgumsodu 0,1% apmērā no kavētā maksājuma summas par katru kavēto dienu, bet ne vairāk kā 10% (desmit procenti) no attiecīgajā mēnesī maksājamās summas. Līgumsoda samaksa neatbrīvo Pasūtītāju no Līgumā noteikto saistību izpildes.
7.2. Gadījumā, ja Izpildītājs nokavē Līgumā paredzēto gala termiņu LED iekārtu uzstādīšanai, tas maksā Pasūtītajam līgumsodu 0.1% (nulle komats viena procenta) apmērā no kopējās LED iekārtu vērtības  par katru kavēto dienu, bet ne vairāk kā 10 % (desmit procenti) no Līguma kopējās summas. Ieturējumi par termiņa kavējumiem neatbrīvo Izpildītāju no citu saistību izpildes saskaņā ar Atklāta konkursa nolikumu.
7.3. Izpildītājs maksā Pasūtītājam līgumsodu 1 % (viena procenta) apmērā no līguma kopējās vērtības, ja tiek konstatēts, ka Izpildītājs izpildot līgumu ir pārkāpis šī līguma nosacījumus, kas saistīti ar Krievijas Federācijas un Baltkrievijas Republikas izcelsmes preču un pakalpojumu izmantošanu līguma izpildē un nav ievērojis iepirkumu uzraudzības biroja vadlīnijas https://www.iub.gov.lv/lv/332-iepirkuma-dokumentu-saturs-forma#treso-valstu-ierobezosana-iepirkumos.
8. Garantijas
8.1. Izpildītājs garantē LED iekārtu, tostarp, ikkatras LED iekārtas vienības kvalitāti Pakalpojuma sniegšanas laikā un Līgumā noteiktajos gadījumos bez maksas novērš šajā termiņā radušos defektus.
8.2. Ja LED iekārtas neatbilst Līgumam, tāds defekts tiek klasificēts kā ražotāja defekts un Izpildītājs to attiecīgās LED iekārtas vienības garantijas laikā novērš par saviem līdzekļiem.
8.3. Ja LED iekārta atbilst Līgumam un Pasūtītājs pildījis Līgumā norādītos pienākumus, konstatētais LED iekārtas defekts tiek klasificēts kā Izpildītāja darbību rezultātā radies defekts un Izpildītājs to attiecīgās LED iekārtas vienības garantijas laikā novērš par saviem līdzekļiem.
8.4. Izpildītājs nav atbildīgs par defektiem un atsaka to novēršanu par saviem līdzekļiem, ja Pasūtītājs nav pildījis Līgumā noteiktos pienākumus, vai tiek konstatēti LED iekārtu ārēji mehāniski bojājumi, kas radušies Pasūtītāja vai citu trešo personu darbības rezultātā vai tie radušies Objekta bojājumu gadījumā (kas vērtējami gan kā apdrošināšanas gadījumi, gan arī tādi, ko apdrošināšanas sabiedrības vērtētu kā izņēmumus no apdrošināšanas gadījumiem, piemēram, eksplozijas Objektā, plūdi vai kā tamlīdzīgi).
8.5. Pasūtītājs, informējot par to Izpildītāju, var nekavējoties veikt LED iekārtu defektu novēršanu, ne vēlāk kā 3 (trīs) darba dienu laikā pēc defekta konstatēšanas, nosūtot Izpildītāja pārstāvim defektu novēršanas aktu, turpmāk – Defektācijas akts, bet Izpildītājs apņemas sniegt Pasūtītājam atbildi par defekta veidu ne vēlāk kā 3 (trīs) darba dienu laikā pēc Defektācijas akta saņemšanas. Gadījumā, ja Pasūtītājs nepiekrīt Izpildītāja noteiktajam defekta veidam, Pasūtītājam ir tiesības par saviem līdzekļiem organizēt neatkarīgu ekspertīzi, lai noteiktu defekta veidu. Ja eksperts atzīst Izpildītāja viedokli par nepamatotu, Izpildītājam ir pienākums 5 (piecu) darba dienu laikā atmaksāt Pasūtītājam eksperta pakalpojumu izdevumus. 
8.6. Ja Izpildītājs neatmaksā Līguma 8.5. punktā minētos eksperta pakalpojumu izdevumus, Pasūtītājam ir tiesības šo summu ieturēt, veicot Izpildītājam Līgumā noteiktos maksājumus.
8.7. Pēc Pasūtītāja pieprasījuma defektus, kas noteikti 8.4. punktā, Izpildītājs novērš 15 (piecpadsmit) darba dienu laikā par atsevišķu samaksu, kas tiek aprēķināta atbilstoši cenai par materiāliem vai par jaunu LED iekārtas vienību, ja jāaizstāj bojāta vienība, kā arī speciālista faktiski patērētajam laikam defekta novēršanai.
8.8. Izpildītājs Līguma 8.2. un 8.3. punktā noteiktos defektus novērš šādos termiņos:
8.8.1. defektus, kas pārsniedz 5% (piecus procentus) no Objekta vienā adresē uzstādītā gaismekļu daudzuma, 7 (septiņu) dienu laikā no Defektācijas akta saņemšanas brīža.
8.8.2. defektus, kas nepārsniedz 5% (piecus procentus) no Objekta vienā adresē uzstādīto LED iekārtu daudzuma, 30 (trīsdesmit) dienu laikā no Defektācijas akta saņemšanas brīža vai, atkarībā no defekta veida, citā saprātīgā termiņā par to iepriekš vienojoties ar Pasūtītāju.
8.9. Līguma 8.8. punktā noteiktajos gadījumos Defektācijas aktu sastāda Pasūtītājs un nosūta uz Izpildītāja pārstāvja e-pasta adresi.
8.10. Ja Izpildītājs nepilda pienākumu novērst defektus noteiktajā termiņā, Pasūtītājam ir tiesības veikt defektu novēršanu ar trešās personas palīdzību, pieprasot no Izpildītāja visu ar to saistīto izdevumu atlīdzināšanu. Izpildītājam šie izdevumi jāapmaksā ne vēlāk kā 5 (piecu) darba dienu laikā pēc attiecīgā rēķina saņemšanas no Pasūtītāja.
8.11. Pakalpojuma ietvaros uzstādītā LED iekārtu garantijas termiņš ir 84 (astoņdesmit četri) mēneši no nodošanas-pieņemšanas akta par Pakalpojuma sniegšanas uzsākšanu un LED iekārtu atbilstību Līgumam parakstīšanas dienas.
9. Nepārvaramā vara
9.1. Neviena no Pusēm nav atbildīga par savu saistību neizpildi, ja tā radusies nepārvaramas varas vai ārkārtēju apstākļu dēļ, kurus Puses nevarēja paredzēt un novērst. Pie tādiem apstākļiem pieskaitāmi: dabas katastrofas, ugunsgrēki, karadarbība, masu nekārtības, dumpji, tautas nemieri, elektroenerģijas trūkums, kā arī jebkuri citi apstākļi, kas nav pakļauti Pušu saprātīgai kontrolei. Līguma izpildi atliek līdz iepriekš minēto apstākļu darbības beigām.
9.2. Pēc Līguma 9.1. punktā minētā termiņa beigām Līgumu, savstarpēji vienojoties, var izbeigt vai pagarināt. 
9.3. Puse, kurai kļuvis neiespējami izpildīt saistības šajā punktā minēto apstākļu dēļ, nekavējoties paziņo otrai Pusei par šādu apstākļu rašanos vai izbeigšanos. Ja paziņojums nav izdarīts                    3 (trīs) dienu laikā, atbildīgā Puse zaudē tiesības atsaukties uz nepārvaramu varu.
9.4. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
9.5. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei, u. tml. apstākļi, (ja vien minētās problēmas neizriet tieši no nepārvaramas varas).
10. Konfidencialitāte
10.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
10.2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildē.
10.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
10.4. Izpildītājs drīkst veikt publikācijas par Pakalpojumu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
10.5. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.
11. Līguma grozījumi un  izbeigšana
11.1. Līgumu var grozīt vienīgi ar Pušu savstarpēju rakstisku vienošanos.
11.2. Līguma grozījumi ir pieļaujami saskaņā ar Publisko iepirkumu likuma (turpmāk – PIL) 61. panta nosacījumiem.
11.3. Pasūtītājam ir tiesības mainīt Pakalpojuma ietvaros uzstādāmo LED iekārtu daudzumu 10% (desmit procentu) ietvaros no kopējā apjoma līgumcenas ietvaros.
11.4. Pasūtītājs ir tiesīgs vienpusēji izbeigt Līgumu, ne vēlāk kā 7 (septiņas) dienas iepriekš rakstiski brīdinot Izpildītāju par Līguma izbeigšanu un veicot savstarpējos norēķinus, šādos gadījumos:
11.4.1. ja Izpildītājs atkārtoti, vairāk nekā vienu reizi, nenodrošina Pakalpojumu Līgumā noteiktā kārtībā un termiņā vai sniedz Pakalpojumu nekvalitatīvi, neatbilstoši Līguma noteikumiem;
11.4.2. ja Izpildītājs kavē Līguma 2.3. punktā noteikto Pakalpojuma sniegšanas uzsākšanas termiņu vairāk par 20 (divdesmit) dienām;
11.4.3. jebkurā Līguma izpildes stadijā noskaidrojas, ka Izpildītājs nav spējīgs izpildīt Līgumā noteiktās saistības kopumā vai kādā to daļā;
11.4.4. [bookmark: _Hlk156819106]Pasūtītāja rīcībā ir pietiekami pārliecinošas norādes, lai secinātu, ka Izpildītājs ir ar citiem piegādātajiem noslēdzis vienošanos, kas vērsta uz konkurences kavēšanu, ierobežošanu vai deformēšanu.
11.4.5. ja Izpildītājam pasludināts maksātnespējas process, apturēta vai pārtraukta saimnieciskā darbība, vai tas tiek likvidēts;
11.5. Uzskatāms, ka Līgumu nav iespējams izpildīt un Pasūtītājs nekavējoties vienpusēji izbeidz Līgumu, ja Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111. panta trešā daļa).
11.6. Ja Pasūtītājs Izpildītāja vainas dēļ, ko var pierādīt ar pamatotiem un skaidriem pierādījumiem, izbeidz Līgumu, LED iekārtas pāriet Pasūtītāja īpašumā un Pasūtītājam nav pienākums atlīdzināt LED iekārtu atlikušo vērtību uz Līguma izbeigšanas dienu.
11.7. Izpildītājam ir tiesības vienpusēji izbeigt Līgumu, par to rakstiski paziņojot Pasūtītājam 30 (trīsdesmit) dienas iepriekš, ja Izpildītājs ir konstatējis, ka ir iestājies kaut viens no šādiem nosacījumiem:
11.7.1. Pasūtītājs ir nokavējis no Līguma izrietošo maksājumu termiņu un nav samaksājis kavētos maksājumus 7 (septiņu) dienu laikā pēc Izpildītāja atgādinājuma saņemšanas;
11.7.2. Pasūtītājs neievēro prasības attiecībā uz LED iekārtu lietošanu un uzturēšanu ar pienācīgu rūpību;
11.7.3. Pasūtītājs liedz Izpildītājam pārbaudīt LED iekārtu stāvokli vai iekļūt Objektā.
11.8. Ja Izpildītājs Pasūtītāja vainas dēļ, ko var pierādīt ar pamatotiem un skaidriem pierādījumiem, izbeidz Līgumu, Izpildītājs 30 (trīsdesmit) dienu laikā pēc paziņojuma nosūtīšanas Pasūtītājam demontē uzstādītās LED iekārtas, kas tiek fiksēts nodošanas – pieņemšanas aktā. Pasūtītājam nav pienākums atlīdzināt LED iekārtu atlikušo vērtībui.
11.9. Ja Izpildītājs Līguma 11.8. punktā noteiktajā termiņā nedemontē LED iekārtas, tad Pasūtītājs ir tiesīgs rīkoties ar LED iekārtām pēc saviem ieskatiem, tostarp, lietot tās nenoteiktu laiku, samaksājot to atlikušo vērtību.
12. Domstarpības un strīdi
12.1. Parakstot Līgumu, Puses apliecina, ka pildīs Līguma noteikumus no Līguma parakstīšanas brīža. No Līguma izrietošas tiesības izmantojamas un pienākumi pildāmi pēc labas gribas.
12.2. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā. Strīdi un domstarpības, kuras pārrunu ceļā atrisināt nav izdevies, tiks nodoti izskatīšanai pēc piekritības tiesai Latvijas Republikas normatīvajos aktos noteiktajā kārtībā.
12.3. Puses ar savu parakstu apliecina, ka Pusei ir visas pilnvaras un tiesības parakstīt Līgumu, ka Puses pārstāvis ir izlasījis un pilnībā sapratis Līguma noteikumus un nosacījumus.
13.  Personāls un apakšuzņēmēji
13.1. Puses vienojas, ka Apakšuzņēmējs ir Izpildītāja nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.
13.2. Izpildītājam atbilstoši Publisko iepirkumu likuma regulējumam, jāsniedz ziņas par  pakalpojumu sniegšanā iesaistītajiem apakšuzņēmējiem, ja tādus plānots iesaistīt, iesniedzot sarakstu, kurā norādīts apakšuzņēmēja nosaukums, kontaktinformācija un to pārstāvēt tiesīgā persona, nododamo darbu tāmes nosaukums, veicamo darbu apjoms procentos, ciktāl minētā informācija ir zināma. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts  Pakalpojuma sniegšanā.
13.3. Izpildītājs nav tiesīgs bez saskaņošanas ar Pasūtītāju veikt Līgumā norādītā personāla vai Apakšuzņēmēju nomaiņu un iesaistīt papildu Apakšuzņēmējus Līguma izpildē. 
13.4. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
13.5. Līguma izpildē norādītā personāla nomaiņa pieļaujama tikai Līgumā norādītajā kārtībā un gadījumos.
13.6. Pasūtītājs nepiekrīt norādītā Apakšuzņēmēja nomaiņai, ja pastāv kāds no šādiem nosacījumiem:
13.6.1.  piedāvātais Apakšuzņēmējs neatbilst nepieciešamajām apakšuzņēmējiem izvirzītajām prasībām;
13.6.2. tiek nomainīts Apakšuzņēmējs, uz kura iespējām Atklātā konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Atklātā konkursā Izpildītājs atsaucies, apliecinot savu atbilstību Atklātā konkursā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
13.6.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000,00 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
13.6.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.
13.7. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.
13.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma           42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad Izpildītāja lūgums par apakšuzņēmēja nomaiņu iesniegts Pasūtītājam.
13.9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
14. Līguma nodrošinājums
14.1. Izpildītājs 10 (desmit) darba dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi, ar tajā ietvertu Līguma saistību izpildes nodrošinājuma sniedzēja apņemšanos veikt bezierunu iepirkuma Līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Izpildītājs nepilda minētā Līguma saistības (pirmā pieprasījuma garantija). 
14.2. Līguma saistību izpildes nodrošinājuma apmērs ir 10% (desmit procenti) no līguma vērtības bez pievienotās vērtības nodokļa attiecīgam periodam.
14.3. Pirmā pieprasījuma garantija nozīmē, ka Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar Pasūtītāja pieprasījumu. Izpildītājs papildus iesniedz maksājuma uzdevumu par Līguma saistību izpildes apdrošināšanas polises apmaksu (ja iesniegta polise).
14.4. Izpildītājs ir tiesīgs iesniegt Līguma nodrošinājumu visam periodam vai uz 12 (divpadsmit) mēnešu periodu (pēc izvēles). Ja izpildītājs iesniedz Līguma nodrošinājumu 12 (divpadsmit) mēnešu periodam, tas ne vēlāk, kā vienu mēnesi pirms nodrošinājuma termiņa beigām, iesniedz pagarinājumu vai iesniedz jaunu nodrošinājumu jaunam periodam (vismaz 12 mēnešiem). Līguma nodrošinājumam jābūt spēkā nepārtraukti visā Līguma darbības laikā.
15. Pārējie nosacījumi
15.1. Ja vien Līgumā nav tieši paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
15.2. Puses apliecina, ka ir sniegušas patiesu un pilnīgu informāciju. 
15.3. Puses apstiprina, ka tās rūpīgi iepazinušās ar Līgumu un tā pielikumiem un, ka visi noteikumi ir tām saprotami un pieņemami.
15.4. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
15.5. Līguma pielikumi, grozījumi, papildinājumi stājas spēkā ar brīdi, kad tos ir parakstījušas abas Puses ar nosacījumu, ka tie nav pretrunā ar Līguma priekšmetu un pašu Līgumu. Jebkurš Līguma pielikums, kuru ir parakstījušas abas Puses, ir uzskatāms par Līguma neatņemamu sastāvdaļu.
15.6. Līgumam ir ___ (____) pielikumi, kas ir tā neatņemamas sastāvdaļas:
15.6.1. 1. pielikums – Atklāta konkursa nolikuma Tehniskās specifikācija ___ (___________) lapām;
15.6.2. 2. pielikums – Izpildītāja Piedāvājums;
15.6.3.  3. pielikums – Objektu apsekošanas forma pirms montāžas darbu veikšanas.
15.6.4. Cits (ja nepieciešams)
15.7. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums (elektroniska formāta līguma parakstīšanas gadījumā).

